Peroné

O peroné ou fíbulaDicionario Ir Indo é un óso longo da parte externa da perna. Posúe unha epífise proximal, diáfise e epífise distal.

 Estrutura e insercións musculares 
 Epífise proximal: posúe unha apófise ósea e unha superficie articular pequena. Presta inserción ó músculo bíceps crural e o ligamento lateral externo do xeonllo na apófise; e ó músculo sóleo e peroneo lateral longo nesa superficie.
 Diáfise: tres superficies e tres bordos.
 Superficie posterior: insírese o sóleo no terzo superior, o tibial posterior e os flexores dos dedos comúns e I dedo no terzo medio. No terzo inferior achamos os músculos peroneos laterais longo e curto, que só pasan por aquí, non se insiren
 Superficie interna: hai febras de inserción do tibial anterior.
 Superficie externa: insírense os peroneos laterais longo e curto.
 Bordo anterior: moi afiado, sen insercións importantes.
 Bordo interno: permite a inserción do ligamento interóseo.
 Bordo externo: permite a inserción do tabique osteofibrótico externo.
 Epífise distal: o peroné remata no maléolo peroneo, que se artellará co astrágalo. Este maléolo permite a inserción do ligamento lateral externo do nocello.

 Articulacións do peroné 
Articulacións tibio-peroneas
Nocello

 Notas 

Categoría:Esqueleto